CELEX: 62021TN0157
Language: fi
Date: 2021-03-22 00:00:00
Title: Asia T-157/21: Kanne 22.3.2021 – RG v. neuvosto

14.6.2021   
            
            
               FI
            
            
               Euroopan unionin virallinen lehti
            
            
               C 228/30
            
         
      Kanne 22.3.2021 – RG v. neuvosto
      (Asia T-157/21)
      (2021/C 228/41)
      Oikeudenkäyntikieli: englanti
      
         Asianosaiset
      
      
         Kantaja: RG (edustaja: asianajaja: R. Purcell)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen sekä turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin sekä Ison-Britannian ja Pohjois-Irlannin yhdistyneen kuningaskunnan välisen sopimuksen (1) allekirjoittamisesta unionin puolesta ja niiden väliaikaisesta soveltamisesta 29.12.2020 tehdyn neuvoston päätöksen (EU) 2020/2252 (2) siltä osin kuin päätöksen mukaan kauppa- ja yhteistyösopimuksen kolmannen osan VII osaston määräyksiä sovelletaan väliaikaisesti Irlantiin ja
               
            
                  —
               
               
                  velvoittamaan neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen kanneperusteeseen, jonka mukaan neuvosto toimi ilman toimivaltaa ja rikkoi olennaista menettelymääräystä ja perussopimuksia, kun se teki päätöksen, jolla Irlanti väitetysti sidotaan vapauden, turvallisuuden ja oikeuden alueeseen ilman pöytäkirjan N:o 21 mukaista ”opt-in” -järjestelyä.
      
                  —
               
               
                  Kyseinen pöytäkirja kuuluu unionin primaarioikeuteen. Se myös vastaa Irlannin perustuslakiin sisältyvää keskeistä demokraattista säännöstä.
               
            
                  —
               
               
                  Pöytäkirjan N:o 21 sanamuoto ja sitä vastaava Irlannin perustuslain säännös osoittavat, että Irlanti on säilyttänyt yksinomaisen toimivaltansa vapauden, turvallisuuden ja oikeuden alueella.
               
            
                  —
               
               
                  Kauppa- ja yhteistyösopimus on kyseisessä pöytäkirjassa tarkoitettu kansainvälinen sopimus. Jotta siihen sisältyvät vapauden, turvallisuuden ja oikeuden aluetta koskevat määräykset sitoisivat Irlantia, edellytetään siten ”opt-in” -järjestelyä.
               
            
                  —
               
               
                  Unionin tuomioistuimen oikeuskäytäntö tukee kantaa, jonka mukaan luovuttamista koskeva osasto ei ole liitännäinen toimi, vaan sen asianmukainen oikeusperusta on vapauden, turvallisuuden ja oikeuden alue.
               
            
         (1)  EUVL 2020, L 444, s. 14
      
      
         (2)  EUVL 2020, L 444, s. 2